ddrg/super_eurlex huggingface dataset:
2003/339/EF: Rådets afgørelse af 6. maj 2003 om beskikkelse af en suppleant til Regionsudvalget



EU-Tidende nr. L 120 af 15/05/2003 s. 0058 - 0058



Rådets afgørelse af 6. maj 2003 om beskikkelse af en suppleant til Regionsudvalget (2003/339/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 263, under henvisning til indstillingen fra den tyske regering, og ud fra følgende betragtninger: (1) Medlemmerne af og suppleanterne til Regionsudvalget blev beskikket ved Rådets afgørelse 2002/60/EF af 22. januar 2002(1). (2) Der er blevet en plads ledig som suppleant til Regionsudvalget, efter at Ulrike RODUST er trådt tilbage, hvilket Rådet blev underrettet om den 2. april 2003 - TRUFFET FØLGENDE AFGØRELSE: Eneste artikel Heide SIMONIS beskikkes som suppleant til Regionsudvalget som efterfølger for Ulrike RODUST for den resterende del af dennes mandatperiode, dvs. indtil den 25. januar 2006. Udfærdiget i Bruxelles, den 6. maj 2003. På Rådets vegne P. Efthymiou Formand (1) EFT L 24 af 26.1.2002, s. 38.
3.

Den, der er ansvarlig for fodringen, skal a) anvende et særligt lukket og indhegnet område til formålet for at sikre, at ingen andre kødædende dyr end fugle har adgang til foderet b) sikre, at kroppe af kvæg på over 24 måneder og kroppe af får og geder på over 18 måneder, som man agter at give som foder, er blevet TSE-testet ved anvendelse af en af de test, der er angivet i forordning (EF) nr. 999/2001, med et negativt resultat, inden de anvendes som foder c) som minimum føre fortegnelser over antal, type, skønnet vægt og oprindelse for de dyrekroppe, der anvendes til foder, resultaterne af TSE-testene, fodringsdatoen og det sted, hvor fodringen foregik.
Rådets beslutning

af 13. maj 2003

om bemyndigelse af Tyskland til at anvende en foranstaltning, der fraviger artikel 17 i sjette direktiv 77/388/EØF om harmonisering af medlemsstaternes lovgivning om omsætningsafgifter

(2003/354/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag(1), særlig artikel 27, stk. 1,

under henvisning til forslag fra Kommissionen(2), og

ud fra følgende betragtninger:

(1) Ved skrivelse, der blev registreret af Kommissionens Generalsekretariat den 17. december 2002, anmodede de tyske myndigheder om bemyndigelse til at forlænge anvendelsen af en fravigende foranstaltning, som var indrømmet landet ved artikel 1 i Rådets beslutning 2000/186/EF(3).

(2) De øvrige medlemsstater blev den 17. januar 2003 underrettet om denne anmodning.

(3) Formålet med den fravigende foranstaltning er helt at udelukke fradragsret for moms, der beregnes af udgifter til varer og tjenesteydelser i tilfælde, hvor mere end 90 % af den anvendelse, der sker af de pågældende varer og tjenesteydelser, er til privat brug for den afgiftspligtige person selv eller hans personale eller i øvrigt til virksomheden uvedkommende formål. Denne foranstaltning, der fraviger artikel 17 i direktiv 77/388/EØF som ændret ved artikel 28f i nævnte direktiv, er begrundet i behovet for at forenkle opkrævningen af merværdiafgift; den påvirker kun i ubetydelig grad størrelsen af den skyldige afgift ved det endelige forbrug.

(4) Bemyndigelsen udløb den 31. december 2002, medens de retlige og faktiske elementer, som begrundede anvendelsen af den pågældende forenklende foranstaltning, ikke er ændret og fortsat består.

(5) Gyldighedsperioden for den nye bemyndigelse bør dog begrænses til den 30. juni 2004. Denne maksimumsfrist gør det muligt at behandle den fravigende foranstaltning på ny i lyset af dommen i sag C-17/01, som Domstolen sandsynligvis vil afsige i løbet af 2003.

(6) Den fravigende foranstaltning har ingen negativ indvirkning på EU's egne momsindtægter -

VEDTAGET FØLGENDE BESLUTNING:

Artikel 1

Uanset artikel 17, stk. 2, i direktiv 77/388/EØF bemyndiges Tyskland til at udelukke fradragsret for moms, der beregnes af udgifter til varer og tjenesteydelser i tilfælde, hvor mere end 90 % af den anvendelse, der sker af de pågældende varer eller tjenesteydelser, er til privat brug for den afgiftspligtige person selv eller hans personale eller i øvrigt til virksomheden uvedkommende formål.

Artikel 2

Denne beslutning anvendes indtil den 30. juni 2004.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 13. maj 2003.

På Rådets vegne

M. Chrisochoïdis

Formand

(1) EFT L 145 af 13.6.1977, s 1. Direktivet er senest ændret ved direktiv 2002/93/EF (EFT L 331 af 7.12.2002, s. 27).

(2) Forslag af 18. marts 2003 (endnu ikke offentliggjort i EUT).

(3) EFT L 59 af 4.3.2000, s. 12.
Rådets afgørelse

af 6. februar 2003

om indgåelse af en aftale i form af brevveksling mellem Det Europæiske Fællesskab og Malta om tilføjelse af en protokol om gensidig administrativ bistand i toldspørgsmål til aftalen om oprettelse af en associering mellem Det Europæiske Økonomiske Fællesskab og Malta

(2003/315/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen(1), og

ud fra følgende betragtninger:

(1) Med henblik på at muliggøre gensidig administrativ bistand i toldspørgsmål mellem de to parter som fastsat i aftalen om oprettelse af en associering mellem Det Europæiske Økonomiske Fællesskab og Malta(2), som trådte i kraft den 1. april 1971, bør der tilføjes en protokol til denne aftale.

(2) I den anledning har Kommissionen på Fællesskabets vegne ført forhandlinger om en bilateral aftale i form af brevveksling.

(3) Aftalen i form af brevveksling bør godkendes på Fællesskabets vegne -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Malta, hvorved en protokol om gensidig administrativ bistand i toldspørgsmål tilføjes til aftalen om oprettelse af en associering mellem Det Europæiske Økonomiske Fællesskab og Malta, godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 6. februar 2003.

På Rådets vegne

P. Efthymiou

Formand

(1) EUT C 45 E af 25.2.2003, s. 90.

(2) EFT L 61 af 14.3.1971, s. 1.
Kommissionens beslutning

af 7. maj 2003

om ændring af beslutning 2003/56/EF om sundhedscertifikater for import af levende dyr og animalske produkter fra New Zealand

(meddelt under nummer K(2003) 1460)

(EØS-relevant tekst)

(2003/331/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 97/132/EF af 17. december 1996 om indgåelse af aftalen mellem Det Europæiske Fællesskab og New Zealand om sundhedsforanstaltninger i samhandelen med levende dyr og animalske produkter(1), senest ændret ved afgørelse 1999/837/EF(2), særlig artikel 4, og

ud fra følgende betragtninger:

(1) Ved Kommissionens beslutning 2003/56/EF af 24. januar 2003 om sundhedscertifikater for import af levende dyr og animalske produkter fra New Zealand(3) blev der fastsat betingelser for udstedelse af certifikater og modeller for de officielle sundhedscertifikater for import af levende dyr og animalske produkter fra New Zealand.

(2) Ved beslutningen fastsættes der fuld ligestilling for visse animalske produkter, idet der fastsættes modeller for de officielle sundhedscertifikater i overensstemmelse med bilag VII til aftalen mellem Fællesskabet og New Zealand om sundhedsforanstaltninger i samhandelen med levende dyr og animalske produkter ("aftalen").

(3) For at lette overgangen til de nye officielle sundhedscertifikater blev der ved beslutning 2003/56/EF fastsat en overgangsperiode på højst 90 dage. Overgangsperioden udløber den 2. maj 2003.

(4) Den fælles forvaltningskomité for aftalen fremsatte på mødet den 27. og 28. februar 2003 en henstilling med henblik på at fastsætte ligestilling af certificeringssystemer for endnu en række animalske produkter. Henstillingen medfører fuld ligestilling for de pågældende produkter og skal iværksættes i overensstemmelse med bilag VII til aftalen. Den model for det officielle sundhedscertifikat for disse produkter, der er fastsat i bilag I til beslutning 2003/56/EF, bør derfor også erstattes med den model, som er anført i bilag II-V til beslutningen.

(5) For at lette overgangen til de nye officielle sundhedscertifikater bør den overgangsperiode, der er fastsat i beslutning 2003/56/EF, forlænges med 30 dage.

(6) De i denne beslutning fastsatte foranstaltninger er i overensstemmelse med udtalelse med Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Artikel 4 i beslutning 2003/56/EF affattes således:

"Artikel 4

I en overgangsperiode på højst 120 dage fra denne beslutnings anvendelsesdato tillader medlemsstaterne, at der importeres levende dyr og animalske produkter som nævnt i bilag I på grundlag af tidligere gældende standardcertifikater."

Artikel 2

Denne beslutning anvendes fra den 2. maj 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 7. maj 2003.

På Kommissionens vegne

David Byrne

Medlem af Kommissionen

(1) EFT L 57 af 26.2.1997, s. 4.

(2) EFT L 332 af 23.12.1999, s. 1.

(3) EFT L 22 af 25.1.2003, s. 38.
Kommissionens beslutning

af 22. maj 2003

om ændring af beslutning 2000/728/EF om fastsættelse af gebyrer for behandling af ansøgninger om EF-miljømærket samt de årlige gebyrer

(meddelt under nummer K(2003) 1780)

(EØS-relevant tekst)

(2003/393/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke(1), særlig artikel 12 og bilag V, og

ud fra følgende betragtninger:

(1) I henhold til den arbejdsplan, der blev fastlagt ved Kommissionens beslutning 2002/18/EF(2), skal gebyrstrukturen for EF-miljømærket give et passende incitament til fremme af brugen af miljømærker både under Fællesskabets ordning og andre miljømærkeordninger.

(2) Kommissionens beslutning 2000/728/EF af 10. november 2000 om fastsættelse af gebyrer for behandling af ansøgninger om EF-miljømærket samt de årlige gebyrer(3) bør derfor ændres således, at den tillader nedsættelser i gebyret for produkter, som også er blevet tildelt et andet miljømærke, der opfylder de generelle krav i ISO 14024.

(3) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 17 i forordning (EF) nr. 1980/2000 -

VEDTAGET FØLGENDE BESLUTNING:

Artikel 1

I artikel 2 i beslutning 2000/728/EF indsættes følgende som stk. 8a:

"8a. Ansvarlige organer kan indrømme nedsættelser på op til 30 % i tilfælde, hvor det pågældende produkt også er blevet tildelt et andet miljømærke, der opfylder de generelle krav i ISO 14024."

Artikel 2

Denne beslutning er rettet til medlemsstaterne og de ansvarlige organer for EF-miljømærket.

Udfærdiget i Bruxelles, den 22. maj 2003.

På Kommissionens vegne

Margot Wallström

Medlem af Kommissionen

(1) EFT L 237 af 21.9.2000, s. 1.

(2) EFT L 7 af 11.1.2002, s. 28.

(3) EFT L 293 af 22.11.2000, s. 18.
Europa-Parlamentets, Rådets og Kommissionens afgørelse

af 8. april 2003

om fornyelse af mandatet for medlemmerne af Overvågningsudvalget for Det Europæiske Kontor for Bekæmpelse af Svig (OLAF)

(2003/C 126/01)

EUROPA-PARLAMENTET, RÅDET FOR DEN EUROPÆISKE UNION OG KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Kommissionens afgørelse 1999/352/EF, EKSF, Euratom af 28. april 1999 om oprettelse af Det Europæiske Kontor for Bekæmpelse af Svig (OLAF)(1), særlig artikel 4,

under henvisning til Europa-Parlamentets og Rådets forordning (EF) nr. 1073/1999(2) samt Rådets forordning (Euratom) nr. 1074/1999(3) om undersøgelser, der foretages af Det Europæiske Kontor for Bekæmpelse af Svig (OLAF), særlig artikel 11, stk. 2,

under henvisning til Europa-Parlamentets, Rådets og Kommissionens afgørelse af 19. juli 1999 om udnævnelse af medlemmerne af Overvågningsudvalget for Det Europæiske Kontor for Bekæmpelse af Svig (OLAF)(4),

under henvisning til Europa-Parlamentets, Rådets og Kommissionens afgørelse af 4. april 2001 om udnævnelse af et medlem af Overvågningsudvalget for Det Europæiske Kontor for Bekæmpelse af Svig (OLAF)(5), og

ud fra følgende betragtninger:

(1) I henhold til artikel 11, stk. 2, i forordning (EF) nr. 1073/1999 og (Euratom) nr. 1074/1999 skal Overvågningsudvalget for Det Europæiske Kontor for Bekæmpelse af Svig (OLAF) bestå af fem uafhængige eksterne personer, som i deres respektive hjemlande opfylder betingelserne for at indtage høje embeder inden for de områder, der vedrører kontorets virksomhed.

(2) Mandatet for medlemmerne af overvågningsudvalget udløb den 31. juli 2002.

(3) Medlemmerne af overvågningsudvalget har i overensstemmelse med artikel 11, stk. 4, i ovennævnte forordninger fortsat med at udføre deres opgaver efter udløbet af deres mandat.

(4) Mandatet kan fornys én gang.

(5) Mandatet for medlemmerne af overvågningsudvalget bør fornys.

(6) I henhold til artikel 11, stk. 2, i de nævnte forordninger udnævnes medlemmerne af overvågningsudvalget af Europa-Parlamentet, Rådet og Kommissionen efter fælles overenskomst.

(7) For at sikre kontinuitet bør det andet mandat have virkning fra dagen efter den dag, hvor det første mandat udløber -

TRUFFET FØLGENDE AFGØRELSE:

Artikel 1

Følgende personer udnævnes til medlemmer af Overvågningsudvalget for Det Europæiske Kontor for Bekæmpelse af Svig (OLAF) for en ny periode af tre år:

- Edmondo BRUTI-LIBERATI

- Alfredo José DE SOUSA

- Mireille DELMAS-MARTY

- Raymond KENDALL

- Harald NOACK.

Artikel 2

Kommissionen underretter de pågældende om denne afgørelse.

Artikel 3

Denne afgørelse har virkning fra den 1. august 2002.

Artikel 4

Denne afgørelse offentliggøres i Den Europæiske Unions Tidende.

(1) EFT L 136 af 31.5.1999, s. 20.

(2) EFT L 136 af 31.5.1999, s. 1.

(3) EFT L 136 af 31.5.1999, s. 8.

(4) EFT C 220 af 31.7.1999, s. 1.

(5) EFT C 120 af 24.4.2001, s. 1.
Kommissionens beslutning

af 22. maj 2003

om indrømmelse af dispensation til Sverige fra Rådets direktiv 64/433/EØF og fastsættelse af tilsvarende sundhedsmæssige betingelser, der skal overholdes ved opskæring af fersk kød

(meddelt under nummer K(2003) 1635)

(EØS-relevant tekst)

(2003/380/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød(1), senest ændret ved direktiv 95/23/EF(2), særlig artikel 13, og

ud fra følgende betragtninger:

(1) Der blev den 28. januar 1991 vedtaget en beslutning i henhold til artikel 18, stk. 3, i Rådets direktiv 72/462/EØF(3), senest ændret ved forordning (EF) nr. 1452/2001(4), som tillod opskæring af kvæg- og svinekroppe i varm tilstand under særlige betingelser i visse virksomheder i Sverige.

(2) Sverige blev medlem af Fællesskabet den 1. januar 1995. Derfor er direktiv 72/462/EØF ikke længere det rigtige retsgrundlag for en beslutning om tilladelse til udskæring i varm tilstand. Der bør derfor vedtages en ny beslutning i henhold til direktiv 64/433/EØF.

(3) De svenske myndigheder har ved brev af 15. juli 2002 anmodet Kommissionen om dispensation fra punkt 46, litra d), i bilag I til direktiv 64/433/EØF med hensyn til opskæring af fersk okse- og svinekød. I anmodningen fremsættes der forslag til sundhedsmæssige betingelser, der svarer til dem, der er fastsat i nævnte punkt.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Uanset punkt 46, litra d), i bilag I til direktiv 64/433/EØF kan Sverige give tilladelse til opskæring af fersk okse- og svinekød på de betingelser, der fastsat i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 22. maj 2003.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 2012/64.

(2) EFT L 243 af 11.10.1995, s. 7.

(3) EFT L 302 af 31.12.1972, s. 28.

(4) EFT L 198 af 21.7.2001, s. 11.

BILAG

Særlige betingelser for opskæring af slagtekroppe af kvæg og svin

1. Slagtekroppene transporteres fra slagtehallen efter afkøling i kølerum, der er udstyret med luftkøleelementer, der gør det muligt at køle kvægkroppene ned til en indre temperatur på + 7 °C inden for 48 timer og svinekroppene inden for 20 timer, til opskæringshallen, hvor rumtemperaturen ikke må overstige + 12 °C, og som befinder sig i samme bygningskompleks som kølerummene.

2. Kødet overføres i én omgang.

3. Slagtekroppene føres ind i opskæringshallen og udbenes, inden deres indre temperatur har nået + 7 °C, hvis opskæringen af kvægkroppene foretages senest 48 timer og af svinekroppene senest 20 timer efter slagtningen.

4. Tidsrummet mellem kødets ankomst til opskæringshallen og den videre afkøling må ikke overstige 60 minutter.

5. Når opskæringen og emballeringen er afsluttet, transporteres kødet straks til passende kølerum.
Rådets afgørelse

af 17. marts 2003

om indgåelse af aftalen i form af brevveksling mellem Det Europæiske Fællesskab og Den Socialistiske Republik Vietnam om ændring af aftalememorandummet mellem Det Europæiske Fællesskab og Vietnams regering om forebyggelse af svig i samhandelen med fodtøj

(2003/360/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne ført forhandlinger med Den Socialistiske Republik Vietnam om en bilateral aftale i form af brevveksling om ændring af aftalememorandummet mellem Det Europæiske Fællesskab og Vietnams regering om forebyggelse af svig i samhandelen med fodtøj(1), der paraferedes den 4. august 1999 og har været midlertidigt i kraft siden den 1. januar 2000.

(2) Aftalen i form af brevveksling bør godkendes på Fællesskabets vegne -

TRUFFET FØLGENDE AFGØRELSE:

Eneste artikel

Aftalen i form af brevveksling mellem Det Europæiske Fællesskab og Den Socialistiske Republik Vietnam om ændring af aftalememorandummet mellem Det Europæiske Fællesskab og Vietnams regering om forebyggelse af svig i samhandelen med fodtøj godkendes på Fællesskabets vegne.

Teksten til aftalen er knyttet til denne afgørelse.

Udfærdiget i Bruxelles, den 17. marts 2003.

På Rådets vegne

G. Drys

Formand

(1) EFT L 1 af 4.1.2000, s. 13.
Rådets afgørelse

af 8. maj 2003

om undertegnelse på Fællesskabets vegne og om midlertidig anvendelse af en aftale i form af brevveksling mellem Det Europæiske Fællesskab og Republikken Kroatien om den økopointordning, der fra den 1. januar 2003 skal gælde for Republikken Kroatiens transittrafik gennem Østrig

(2003/440/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 71, stk. 1, og artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har forhandlet om en aftale i form af brevveksling mellem Det Europæiske Fællesskab og Republikken Kroatien om den økopointordning, der skal gælde for Republikken Kroatiens transittrafik gennem Østrig.

(2) Med forbehold af dens mulige indgåelse på et senere tidspunkt bør aftalen, der blev paraferet den 15. november 2002, undertegnes.

(3) Der bør træffes foranstaltninger til at anvende aftalen midlertidigt fra den 1. januar 2003 -

TRUFFET FØLGENDE AFGØRELSE:

Artikel 1

Undertegnelsen af aftalen i form af en brevveksling mellem Det Europæiske Fællesskab og Republikken Kroatien om en økopointordning, der skal gælde for Kroatiens transittrafik gennem Østrig fra den 1. januar 2003, godkendes herved på Fællesskabets vegne med forbehold af Rådets afgørelse om indgåelse af aftalen.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den (de) person(er), der er beføjet til at undertegne aftalen på vegne af Fællesskabet med forbehold af dens indgåelse.

Artikel 3

Med forbehold af gensidighed anvendes den i artikel 1 nævnte aftale midlertidigt fra den 1. januar 2003 i afventning af gennemførelsen af de procedurer, der er nødvendige for dens indgåelse.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, den 8. maj 2003.

På Rådets vegne

M. Chrisochoïdis

Formand
2003/441/EF: Rådets afgørelse af 2. juni 2003 om beskikkelse af et medlem af Regionsudvalget



EU-Tidende nr. L 150 af 18/06/2003 s. 0051 - 0051



Rådets afgørelse af 2. juni 2003 om beskikkelse af et medlem af Regionsudvalget (2003/441/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 263, under henvisning til indstillingen fra Portugals regering, og ud fra følgende betragtninger: (1) Medlemmerne af og suppleanterne til Regionsudvalget blev beskikket ved Rådets afgørelse 2002/60/EF af 22. januar 2002(1). (2) Der er blevet en plads ledig som medlem af Regionsudvalget, efter at José VIEIRA de CARVALHO er død, hvilket Rådet blev underrettet om den 6. februar 2003 - TRUFFET FØLGENDE AFGØRELSE: Eneste artikel Rui Fernando da SILVA RIO, Presidente da Câmara Municipal do Porto, beskikkes som medlem af Regionsudvalget som efterfølger for José VIEIRA de CARVALHO for den resterende del af dennes mandatperiode, dvs. indtil den 25. januar 2006. Udfærdiget i Luxembourg, den 2. juni 2003. På Rådets vegne K. Stefanis Formand (1) EFT L 24 af 26.1.2002, s. 38.